stanford-oval/wikipedia huggingface dataset:
Blomstedt (suku)
Jäseniä

Oskar Blomstedt (1833–1871), suomen ja unkarin kielen dosentti, lukkari A. E. Blomstedtin poika
Alfred Emanuel Blomstedt (1834–1890), kollegiasessori, tullinhoitaja, lukkari A. E. Blomstedtin poika
Kaarlo Johan Blomstedt (1839–1888), lyseonrehtori, valtiopäiväedustaja, lukkari A. E. Blomstedtin poika
Robert Wilhelm Blomstedt (1845–1885), juristi ja Kaskisten pormestari, lukkari A. E. Blomstedtin poika
Väinö Blomstedt (1871–1947), piirustuksenopettaja, taidemaalari, asessori A. E. Blomstedtin poika
Yrjö Blomstedt (1871–1912), arkkitehti, K. J. Blomstedtin poika
Kaarlo Blomstedt (1880–1949), historiantutkija, valtionarkistonhoitaja, K. J. Blomstedtin poika
Rafael Blomstedt (1885–1950), arkkitehti, Taideteollisuuskoulun rehtori, asessori A. E. Blomstedtin poika
Arvo Jalas, ent. Blomstedt (1885–1943), maataloustarkastaja, K. J. Blomstedtin poika
Pauli Blomstedt (1900–1935), arkkitehti, Yrjö Blomstedtin poika (puoliso arkkitehti Märta Blomstedt)
Aulis Blomstedt (1906–1979), arkkitehti, professori, Yrjö Blomstedtin poika (puoliso keramiikkataiteilija Heidi Blomstedt)
Jussi Jalas, vuoteen 1943 Blomstedt (1908–1985), orkesterinjohtaja, professori, Yrjö Blomstedtin poika
Jaakko Jalas (1920–1999), kasvitieteen professori, Arvo Jalaksen poika
Henrik Blomstedt (1921–2009), suurlähettiläs, A. E. Blomstedtin pojanpoika
Yrjö Blomstedt (1926–1994), historiantutkija, professori, Pauli ja Märta Blomstedtin poika
Juhana Blomstedt (1937–2010), taiteilija, Aulis ja Heidi Blomstedtin poika
Petri Blomstedt (1941–1998), arkkitehti, Aulis ja Heidi Blomstedtin poika
Kari Jalas (s. 1945), keskuskauppakamarin toimitusjohtaja, Jaakko Jalaksen poika
Anssi Blomstedt (s. 1945), elokuvantekijä, Aulis ja Heidi Blomstedtin poika
Severi Blomstedt (s. 1946), arkkitehti, Aulis ja Heidi Blomstedtin poika
Jan Blomstedt (s. 1952), esseisti, Henrik Blomstedtin poika
Boom Clap

| ”Boom Clap” Charli XCX |
| --- | --- | --- |

Singlen tiedot
 Albumilta: The Fault in Our Stars (Music from the Motion Picture) & Sucker
 Julkaistu: 15. kesäkuuta 2014
 Formaatti: digitaalinen lataus
 Tuottaja(t): Lil Jon
 Tyylilaji: synthpop
 Kesto: 02.49
 Levy-yhtiö: Atlantic, Asylum, Neon Gold
Charli XCX:n muut singlet
| ”Fancy” 2014 | ”Boom Clap” 2014 | ”Break the Rules” 2014 |
Boom Clap on brittiläisen laulaja-lauluntekijä Charli XCX:n ensimmäinen single elokuvan Tähtiin kirjoitettu virhe soundtrack-albumilta sekä XCX:n toiselta, Sucker-studioalbumilta.
Kappale sijoittui Britannian singlelistan kuudennelle sekä Yhdysvaltain Billboard Hot 100 -listan kahdeksannelle sijalle ja saavutti Mainstream Top 40-listan kärjen. Kappale pääsi kymmenen parhaan joukkoon myös Australiassa, Kanadassa, Uudessa-Seelannissa, Irlannissa ja Italiassa. Kappale on saatavilla ladattavana sisältönä pelissä Just Dance 2015.
Käännös suomeksi
Batšo Kiron luola

Luolan sisätiloja.
Batšo Kiron luola on Drjanovon kaupungin lähellä Gabrovon alueella Bulgariassa sijaitseva luola. Luola tunnetaan paitsi matkailukohteena, mutta myös esihistoriallisiin ihmisiin liitetyistä löydöistään.
Batšo Kiron luola sijaitsee lähellä Drjanovon luostaria Drjanovo- ja Andakajokien kanjonilla. Luolan suu on pystysuoran kalkkikivikallion reunalla noin 335 metrin korkeudella merenpinnasta. Luola etenee kallioon labyrinttimaisesti neljässä tasossa ja luolasto leviää kolmeen suuntaan kohti itää, koillista ja kaakkoa. Pituutta luolalla on noin 3 600 metriä.
Batšo Kiro tunnetaan esihistoriallisten ihmisten jälkeensä jättämistä merkeistä. Noin 50 000 luolassa oli neandertalinihmisiä, jotka jättivät jälkeensä kivityökaluja. Lyhyellä lämpimällä ajanjaksolla noin 46 000 vuotta sitten luolaan saapui uusi joukko ihmisiä. Vuonna 2020 tehtyjen tutkimuksien mukaan kyseessä oli Homo sapiens eli nykyihminen. Löytö oli vanhin tunnettu merkki nykyihmisestä Euroopassa. Ihmislaji varmistui nykyihmiseksi luiden jäännöksistä ja hampaasta tehdyissä DNA-tutkimuksissa.
Batšo Kirosta tehtiin matkailukohde vuonna 1938. Se sai nykyisen nimensä huhtikuun kansannousun sankari Batšo Kiron mukaan vuonna 1940. Matkailukohdetta kehitettäessä noin 700 metrin matka luolaa sähköistettiin. Luola suojeltiin vuonna 1962. Luolalla käy usein Drjanovon luostarilla vierailevia matkailijoita.
Aiheesta muualla

Kuvia tai muita tiedostoja aiheesta Batšo Kiron luola Wikimedia Commonsissa
Boom Blox Bash Party

| Boom Blox Bash Party |
| --- | --- |
 Pelin eurooppalainen kansikuva.
Kehittäjä:  EA Los Angeles Amblin Entertainment
Julkaisija:  Electronic Arts
Jakelija:  Nintendo eShop
Tuottaja:  Robin Hunicke
Suunnittelija:  Steven Spielberg
Julkaistu:  NA 19. toukokuuta 2009 EU 29. toukokuuta 2009
Lajityyppi:  Pulmapeli
Pelimuoto:  Yksinpeli, Moninpeli
Ikäluokitus:  ESRB:E PEGI:3
Alusta:  Wii
Jakelumuoto:  Wii Optical Disc
Lisää peliartikkeleitaVideopelien teemasivulla
Infobox OK  : 
Boom Blox Bash Party (Euroopassa Boom Blox Smash Party) on EA Los Angelesin sekä Amblin Entertainmentin kehittämä ja EA Los Angelesin julkaisema fysiikkapohjainen pulmapeli. Se on jatko-osa Boom Bloxille, ja se julkaistiin Pohjois-Amerikassa 19. toukokuuta ja Euroopassa 29. toukokuuta 2009 Wii-konsolille. Peli sisältää yli 400 uutta tasoa, ja pelaajat pystyvät lataamaan uusia tasoja sekä heidän omia muokattuja tasoja netin kautta jakamiseen. Pelin kehitys aloitettiin välittömästi edeltäjän valmistuttua ja se julkistettiin virallisesti 28. tammikuuta 2009. Kuten edeltäjänkin, tämänkin pelin suunnitteli elokuvaohjaaja Steven Spielberg.
Boom Blox Bash Partyn pelattavuus muistuttaa edeltäjää, mutta se sisältää kuitenkin uutta mekaniikkaa. Sillä on myös vähemmän painotusta ampumistilassa, jonka kehittäjät kommentoivat olleen heidän vähiten suosittu moodi Boom Bloxissa. Peli luotiin osana Electronic Artsin ja Steven Spielbergin välistä sopimusta luoden kolme alkuperäistä ominaisuutta. Huhtikuussa 2012 EA sulki nettipalvelimet, jonka myötä pelaajat eivät voi enää ladata käyttäjien luomia pelejä.
Käännös suomeksi
Bernard de Tramelay

Bernard de Tramelayn vaakuna
Bernard de Tramelay (k. 16. elokuuta 1153) oli järjestyksessä neljäs Temppeliherrain ritarikunnan suurmestari.
De Tramelay valittiin suurmestariksi vuonna 1151, kun edellinen suurmestari Everard des Barres oli eronnut temppeliherrain ritarikunnasta. Jerusalemin kuningas Balduin III lahjoitti de Tramelaylle Gazan rauniokaupungin, jonka de Tramelay kunnosti ritarikuntaa varten.
Vuonna 1153 temppeliherrat osallistuivat Askalonin taisteluun. He rakensivat piiritystornin, jonka Askalonin egyptiläiset joukot kuitenkin sytyttivät tuleen. Kova tuuli levitti liekit myös Askalonin kaupunginmuuriin, josta osa paloi maan tasalle. Temppeliherrat ryntäsivät muuriin syntyneestä aukosta kaupunkiin, jossa miesluvultaan ylivoimainen egyptiläinen varuskunta tappoi de Tramelayn ja noin 40 temppeliritaria.
On epäselvää, miksi temppeliherrat hyökkäsivät kaupunkiin yltiöpäisesti ja niin pienellä joukolla. Erään tarinan mukaan saaliinhimoiset temppeliherrat ryntäsivät kaupunkiin ilman kuningas Balduinin lupaa. Bernard de Tramelay puolestaan pidätteli muita ristiretkeläisiä, koska ei halunnut jakaa ryöstösaalista kuninkaan kanssa. Toisen version mukaan tämä väite saattoi olla kuitenkin Balduinin komentajien keksimä valhe, jolla he olisivat puolustelleet sitä, etteivät menneet auttamaan alakynteen joutuneita temppeliherroja.
Balduin III valloitti Askalonin muutaman päivän kuluttua ja taistelun jälkeen temppeliherrat valitsivat uudeksi suurmestarikseen André de Montbardin.
Boom Boom (RedOnen kappale)

| ”Boom Boom” RedOne, Daddy Yankee, French Montana ja Dinah Jane |
| --- | --- | --- |

Singlen tiedot
 Julkaistu: 27. lokakuuta 2017
 Formaatti: digitaalinen lataus
 Tuottaja(t): RedOne, T.I. Jakke
 Tyylilaji: EDM, house, reggaeton, hip hop
 Kesto: 04.08
 Levy-yhtiö: 2101 Records
RedOnen muut singlet
| ”Voy a Bailar” 2017 | ”Boom Boom” 2017 | ”One World” 2018 |
Daddy Yankeen muut julkaisut
| ”Bella y Sensual” 2017 | ”Boom Boom” 2017 | ”Dura” 2018 |
French Montanan muut julkaisut
| ”No I Love Yous” 2017 | ”Boom Boom” 2017 | ”Dirty Sexy Money” 2017 |
Boom Boom on RedOnen, French Montanan, Daddy Yankeen ja Dinah Janen kappale. Sen julkaisi 2101 Records digitaalisesti ladattavana singlenä 27. lokakuuta 2017. Kappaleen ovat sanoittaneet Edwin Serrano, Daddy Yankee ja R. City. Kappaleen tuotannosta vastasivat puolestaan RedOne sekä "T.I" Jakke Erixson. Lisäksi kappaleen sanoittajiksi on kreditoitu Modjo, Bernard Edwards sekä Nile Rodgers koska se sisältää mukaelman Modjon kappaleesta "Lady (Hear Me Tonight)".
Kappaleelle on toteutettu myös Saïd C. Nacirin ohjaama musiikkivideo, joka julkaistiin videopalvelu YouTubessa vuorokausi ennen singlejulkaisua. Videolla nähdään kaksi kaverusta matkaamassa lukuisiin Marokon kaupunkeihin ja osallistumassa lukuisiin juhliin samalla kun RedOne, Daddy Yankee, French Montana ja Dinah Jane esittävät kappaletta. Tämä on Dinah Janen ensimmäinen julkaisu tyttöbändi Fifth Harmonyn ulkopuolella.
"Boom Boom" oli myyntimenestys Latinalaisessa Amerikassa, jossa se pääsi singlelistan viiden parhaan joukkoon Chilessä, Ecuadorissa ja Guatemalassa. Muualla kappale ei kuitenkaan menestynyt kovin hyvin, vaan esimerkiksi Euroopassa sen ainoaksi singlelistasaavutukseksi jäi Sveitsin singlelistan sija 90.
Käännös suomeksi
Bateman

Bateman on muun muassa seuraavien henkilöiden sukunimi:
Gabriel Bateman (s. 2004), yhdysvaltalainen lapsinäyttelijä
Jason Bateman (s. 1969), yhdysvaltalainen näyttelijä, ohjaaja ja tuottaja
Justine Bateman (s. 1966), yhdysvaltalainen näyttelijä
Kuvitteettiset henkilöt

Patrick Bateman, Bret Easton Ellisin romaanin Amerikan Psykon protagonisti ja kertoja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Berkeleyn piirikunta (Etelä-Carolina)

Berkeleyn piirikunta (engl. Berkeley County) on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 227 907 vuonna 2019. Piirikunnan hallintokeskus on Moncks Cornerin kaupunki. Piirikunta perustettiin vuonna 1882.
Aiheesta muualla

Kuvia tai muita tiedostoja aiheesta Berkeleyn piirikunta (Etelä-Carolina) Wikimedia Commonsissa
Piirrosanimaatio

Tyypillisessä piirrosanimaatiossa näytetään 12 piirrosta sekunnissa.
How Animated Cartoons Are Made (1919)
Piirrosanimaatio on tekniikka, jossa nopeasti peräkkäin esitetyt yksittäiset piirroskuvat näyttävät muodostavan liikkuvan kuvan. Animaation historiassa piirrosanimaatio oli suosituin menetelmä ennen tietokoneanimaation yleistymistä.
Piirrosanimaatiossa jokainen kuva on piirretty käsin. Tavallisesti piirrosanimaatiossa näytetään 12 piirrosta sekunnissa, kun kuvataajuus on 24 kuvaa sekunnissa eli jokaista piirrosta kuvataan kahden ruudun verran.
Animaation tuotantoprosessi > Storyboard-vaihe

Useimpien piirrosanimaatioiden suunnittelu aloitetaan luonnoksilla, niin sanotulla storyboardilla, jossa kunkin kohtauksen tapahtumat näytetään sarjakuvan tapaan yksittäisillä kuvilla ja teksteillä. Tämä antaa animaatioryhmälle aikaa miettiä juonen ja animaation toimimista kohtauksessa. Storyboardeja hiotaan ja niistä tehdään useita versioita ennen kuin ryhdytään tekemään varsinaista animaatiota.
Animaation tuotantoprosessi > Äänitys

Monissa animaatioelokuvissa hahmojen puheäänet äänitetään nykyisin etukäteen, sillä animaatio on silloin helpompi synkronoida näyttelijöiden puheen mukaan. Repliikit voidaan kuitenkin myös jälkiäänittää, ja tämä tapa on yleensä käytössä Japanissa.
Animaation tuotantoprosessi > Animaatio

Animaation piirrosten piirtäminen on koko tuotannon työläin vaihe. Perinteisessä piirrosanimaatiossa pääanimaattori piirtää liikkeen päävaiheet, ja muut animaattorit täydentävät liikkeen tekemällä väliin jäävät piirrokset. Joskus jokaisella tärkeimmällä hahmolla on oma pääanimaattorinsa tai kokonainen animaattorien ryhmä.
Animaation tuotantoprosessi > Kuvaus

Kuvausvaiheessa piirrokset kuvataan filmille tai videolle. Jos on kysymyksessä kalvoanimaatio, yhdistetään taustat ja kalvoille piirretyt hahmot ja esineet kuvaamalla ne monitasokameralla.
Animaation tuotantoprosessi > Jälkituotanto

Jälkituotannossa elokuva leikataan ja kuvamateriaali ja ääniraidat yhdistetään.
Bernard de Jussieu

| Bernard de Jussieu |
| --- | --- |
 Bernard de Jussieu, kaiverrus.
Henkilötiedot
Syntynyt: 17. elokuuta 1699  – 6. marraskuuta 1777 Lyon, Ranska
Kuollut: 6. marraskuuta 1777 (78 vuotta) Pariisi, Ranska
Kansalaisuus:  ranskalainen
Koulutus ja ura
Oppilaat:  André Thouin
Tutkimusalue:  kasvitiede
Bernard de Jussieu (17. elokuuta 1699 Lyon, Ranska – 6. marraskuuta 1777 Pariisi, Ranska) oli ranskalainen kasvitieteilijä. Hän kuului Ranskan tiedeakatemiaan ja Lontoon Royal Societyyn. Virallinen kasvitieteellinen auktorilyhenne hänestä on B.Juss.
De Jussieu tuli vuonna 1714 veljensä Antoine de Jussieun kutsusta Pariisiin. Hänen veljensä oli tuolloin kasvitieteen professori Jardin du Roin kasvitieteellisessä puutarhassa. Hän oli veljensä mukana Ranskasta Portugaliin ja Espanjaan suuntautuneella tutkimusmatkalla, jonka jälkeen hän lähti Montpellieriin opiskelemaan lääketiedettä. Valmistuttuaan hän muutti Pariisiin jossa sai viran Jardin du Roissa 30. syyskuuta 1722. Hän suoritti Pariisissa myös toisen tutkinnon vuonna 1726.
De Jussieun työhön kuului kasviohuoneiden valvontaa sekä opetusta ja kenttäkursseja. Hänen kenttämatkoilleen osallistui useita myöhemmin merkittäviä kasvitieteilijöitä. Myös Carl Linné kävi vierailulla hänen tunneillaan vuonna 1738.
Vuonna 1759 Ludvig XV kutsui hänet järjestämään ja luokittelemaan kasvitieteellistä puutarhaa Petit Trianoniin Versailles'n linnan puistoon. Hän järjesti puutarhan Linnén luokittelun mukaan.
Osoitinlaite

Osoitinlaite on tietokoneen tai muun tietoteknisen laitteen kanssa käytettävä HID-laite (Human interface device), jolla käyttäjä antaa ohjeita. Kannettavien tietokoneiden kanssa on erityisiä malleja, joita ei muutoin käytetä.
Osoitinlaitteet

Tietokoneen osoituslaite on näytöllä olevien kohteiden osoitukseen ja valintaan käytettävä väline. Yleensä osoituslaitteella liikutellaan hiiren osoitinta, mutta osoitus ja valinta saatetaan tehdä myös suoraan koskettamalla valittavaa kohdetta osoitinvälineellä.
Kannettavien tietokoneiden erityinen käyttötapa verrattuna työasemakoneisiin (siirrettävyys, mahdollisuus pitää sylissä ja käyttää muualla kuin tasaisella pinnalla) asettaa joitain rajoitteita osoituslaitteille. Perinteistä hiirtä ei voi käyttää muualla kuin tasaisella pinnalla, ja toisaalta taas ergonomialle ja käyttömukavuudelle asetetaan uusia haasteita, kun tietokoneiden ja osoitinlaitteiden käyttötilanteet vaihtelevat.
Toisaalta kannettava tietokone myös mahdollistaa joidenkin osoituslaitteiden käytön, jotka eivät ole yhtä käteviä ja käyttäjäystävällisiä työasemakoneissa.
Monet osoitinlaitteet ovat käytettävissä sekä pöytäkoneissa että kannettavissa tietokoneissa.
Yleisin osoituslaite tietokoneissa on hiiri. Kannettavissa tietokoneissa ei siirrettävyytensä takia yleensä ole mukana erillistä perinteistä hiirtä, vaan kannettavat tietokoneet on yleensä varustettu tappihiirellä ja/tai kosketukseen reagoivalla tasohiirellä. Kosketusnäyttöjä varten on vielä omat osoitinlaitteensa. Hieman tuntemattomampia hiiren kaltaisia osoituslaitteita ovat kynähiiri ja pallohiiri.
Osoitinlaitteet > Valopistooli

Valopistooli on varhainen osoitinlaite, joka kehitettiin SAGE-tutkajärjestelmää varten.
Osoitinlaitteet > Valokynä

Valokynä on varhainen osoitinlaite, joka kehitettiin valopistoolin jälkeen.
Osoitinlaitteet > Perinteinen hiiri

Perinteistä hiirtä voi käyttää kannettavassa tietokoneessa yksinkertaisesti liittämällä sellainen tietokoneen sarja- tai USB-porttiin. Nykyisin käytössä olevat hiiret ovat pääsääntöisesti USB-porttiin liitettäviä, ja kuten tietokoneiden yleensäkin, voi kannettavan tietokoneen kanssa käytettävä hiiren tekniikka ja toimintatapa olla .
Erityisesti kannettavia tietokoneita varten on suunniteltu hieman normaalia pienempiä matkahiiriä, jotka on pienen kokonsa takia helpompi ottaa mukaan. Usein näissä hiirissä on myös kelattava hiiren johto, mutta muuten näiden hiirten toiminta on samanlaista kuin tavallisten pöytäkoneille suunniteltujen hiirtenkin.
Langatonta hiirtä kannettavan tietokoneen kanssa käytettäessä liitetään hiiren lähettämän signaalin vastaanottolaite tietokoneen USB-porttiin.
Perinteistä, alun perin pöytäkoneille suunniteltua hiirtä käytettäessä kannettava tietokone on sijoitettava pöydälle tai muulle tasaiselle ja kovalle pinnalle, koska perinteisen hiiren käyttö sylissä tai muualla epätasaisella alustalla on lähes mahdotonta.
Perinteisen hiiren kanssa ongelmana on myös hiiren ergonomia ja käytettävyys.
Osoitinlaitteet > Tappihiiri

Tappihiiri (pointing stick) on erityisesti kannettaville tietokoneille soveltuva osoituslaite. Tappihiiri on näppäimistön keskelle, yleensä G-, B- ja H-näppäinten väliin sijoitettu tappi, jota ohjataan kevyesti etusormella painamalla ja ohjaamalla. Itse tappi ei liiku minnekään eikä siinä varsinaisesti ole liikkuvia osia.
Tappihiiri on suunniteltu alun perin IBM:n ThinkPad–malleihin.
Osoitinlaitteet > Kosketuslevy

Kosketuslevy eli tasohiiri on erityisesti kannettaville tietokoneille suunniteltu osoituslaite, jota käytetään liikuttelemalla sormea kannettavan tietokoneen etureunassa olevalla, kosketukseen reagoivalla tasolla.
Ensimmäinen tasohiiri on kehitetty Applen kannettavaan tietokoneeseen (MacKenzie, Scott et. allähde tarkemmin?) ja sittemmin syöttölaite on siirtynyt muidenkin laitevalmistajien koneisiin.
Tasohiiri on samanlainen suhteelliseen sijaintiin/paikannukseen perustuva syöttölaite kuin perinteinen hiirikin, eli tietty käyttäjän tekemä liikemäärä hiirellä vastaa tiettyä liikemäärää näytöllä. Perinteisessä hiiressä liike tehdään liikuttamalla hiirilaitetta, mutta tasohiiressä itse laite ei liiku, vaan osoittimen paikannus näytöllä suhteutetaan sormen liikkeeseen ja sijaintiin tasohiiren pinnalla.
Kohteen valinta tehdään tasohiirellä joko perinteisen hiiren kanssa samantyyppisillä valintapainikkeilla, tai sitten napauttamalla tasohiiren pintaa sormella. Painikkeita käytetään yleensä etusormella, mutta joissain malleissa valintaan käytetään peukaloa. Painikkeiden käyttäminen on kuitenkin jossain määrin hankalaa, koska esimerkiksi raahatessa jotain näytöllä pitäisi samanaikaisesti sekä liikuttaa sormea tasohiiren pinnalla että painaa sormella valintapainiketta.
Tasohiiressä ongelmana on, että se ei anna juurikaan tuntopalautetta. Kehitteillä on tosin malleja, jotka antaisivat tavallista hiirtä matkivan tunteen hiiren painikkeen painamisesta ja vapauttamisesta. Tämä helpottaisi kohteiden valitsemista ja siirtämistä.
Osoitinlaitteet > Wii Remote

Wii Remote on Nintendo Wiin ohjain, jossa on infrapunaosoitin ja liikkeentunnistus.
Osoitinlaitteet > Osoitinkynä

Osoitinkynä on kynän tapaan kädessä pidettävä osoituslaite, jonka avulla voi mm. kirjoittaa, piirtää ja käsitellä kohteita. Kynää käytetään yleensä sitä varten suunnitelluilla alustoilla, ja yksi yleisin tapa hyödyntää osoitinkynää on käyttää sitä erityisen piirtopöydän kanssa piirtämiseen.
Osoitinlaitteet > Trackball

Trackball on osoitinlaite, jossa pallo ei ole pohjassa kuten hiiressä, vaan osoitinta ohjataan pyörittelemällä laitteen päällä olevaa palloa. Yleensä palloa pyöritellään peukalolla ja valintapainikkeita käytetään muilla sormilla. Trackballin sanotaan olevan ergonomisempi kuin tavallisen hiiren, koska sen liikuttaminen ei rasita rannetta.
Osoitinlaitteet > Joystick

Joystick on usein käytetty peliohjaimena, mutta se on toisinaan integroitu erilaisiin tietoteknisiin laitteisiin.
Osoitinlaitteet > 3D-hiiri

3D-hiiri on suunniteltu graafiseen työskentelyyn ja se voi mahdollistaa kuusisuuntaisen vapauden.
Kosketusnäyttöjen osoitusvälineet

Kosketusnäytöt ovat näyttöjä, jotka reagoivat kosketukseen. Kosketusnäyttöjä käytetään mm. teollisuudessa sellaisissa tiloissa, joissa näppäimistön ja hiiren käyttö on työskentelyolosuhteiden tai laitteiden käyttötilanteiden takia hankalaa tai mahdotonta. Kosketusnäyttöjä on myös mm. yleisöpäätteiksi tarkoitetuissa tietokoneissa, kopiokoneissa ja muissa oheislaiteissa, pienissä kämmentietokoneissa sekä kannettavissa tietokoneissa.
Kosketusnäyttö on suora syöttölaite, mikä tarkoittaa sitä, että tieto syötetään suoraan siihen kohtaan kuvaruutua, johon kosketaan – ilman mitään tietoa välittävää laitetta (3).
Se, mitä kosketusnäytöllä tehdään, riippuu näytön käyttötarkoituksesta. Kannettavilla tietokoneilla ja kämmentietokoneilla käyttö saattaa olla monipuolisempaa kuin teollisuuden kosketusnäytöillä, mutta teollisuudessa näytöiltä taas vaaditaan suurempaa kestävyyttä ja käyttövarmuutta. Kaikille näytöille yhteistä on kuitenkin se, että niiden avulla sekä katsellaan että syötetään tietoa.
Kosketusnäyttöä käytetään joko koskettamalla näyttöä sormella tai käyttämällä erityistä kosketusnäytöille tarkoitettua kynää. Kosketusnäytöllisissä kämmentietokoneissa ja kannettavissa tietokoneissa käytössä on voi olla kynä (stylus), kun taas teollisuuden näytöt ja yleisöpäätteet sekä oheislaitteet ovat yleensä käytettävissä sormin koskettamalla.[lähde? ]
Yleinen käyttökohde kosketusnäytöille ovat älypuhelimet ja taulutietokoneet.
Muita laitteita

Jalkahiiri, jalalla ohjattava hiiren tapainen laite, joka liikkuu eri suuntiin ja kallistelee sekä kiertyy
Silmänseurantalaite
Jog dial, shuttle wheel, rullattava ohjain
SAGE-konsoli ja valopistooli.
ThinkPadin tappihiiri (punainen) sekä kosketuslevy
Kensington Expert Mouse 5
Silicon Graphicsin SpaceBall.
Beeskow

| Beeskow |
| --- | --- |
 vaakuna
 Beeskow
 Koordinaatit: 52°10′N, 14°15′E 
Valtio:  Saksa
Osavaltio:  Brandenburg
Piirikunta:  Oder-Spree
Pinta-ala:  
 – Kokonaispinta-ala:  77,15 km²
Korkeus:  40 m
Väkiluku:  7 996 (2 012)
 – Väestötiheys:  104 as./km²
 
 Kaupungin verkkosivut  
Infobox OKVirheellinen NIMI-arvo: 
Beeskow on kaupunki Brandenburgin osavaltiossa, Saksassa. Se on Oder-Spreen piirikunnan pääkaupunki. Kaupungin asukasluku on 7 996 (2012).
Beeskow’n sijainti Oder-Spreen piirikunnassa.
Beeskow. Aukion toisella puolella näkyy rakennuksia.
Aiheesta muualla

Kuvia tai muita tiedostoja aiheesta Beeskow Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Beeskow
Käännös suomeksi
Biblioteka imeni Leninan metroasema

| Biblioteka imeni Lenina (Библиоте́ка и́мени Ле́нина) |
| --- | --- |

 Moskovan metro 
Perustiedot
Metrolinjat:  Sokolnitšeskaja
Sijainti:  55.7512°N, 37.6100°E
Paikkakunta:  Moskova, Venäjä
Avattu:  15. toukokuuta 1935
Rakenne
Tyyppi:  tunneliasema
Biblioteka imeni Lenina (ven. Библиоте́ка и́мени Ле́нина) on yksi Moskovan metron asemista. Se avattiin 15. toukokuuta 1935.
Aiheesta muualla

Kuvia tai muita tiedostoja aiheesta Biblioteka imeni Leninan metroasema Wikimedia Commonsissa
Bo-Göran Åstrand

| Bo-Göran Åstrand> Porvoon hiippakunnan piispa |
| --- | --- |
 2019– 
Edeltäjä:  Björn Vikström
Henkilötiedot
Syntynyt: 14. marraskuuta 1964 (ikä 59) Purmo
Muut tiedot
Uskonto:  evankelis-luterilainen
Bo-Göran Åstrand (s. 14. marraskuuta 1964 Purmo) on suomalainen teologi, joka on toiminut Porvoon hiippakunnan piispana vuodesta 2019 alkaen.
Åstrand vihittiin papiksi vuonna 1991, ja sen jälkeen hän työskenteli Pietarsaaren ruotsinkielisessä seurakunnassa pastorina, kappalaisena ja kirkkoherrana.
Aiheesta muualla

Bo-Göran Åstrandin sivusto. (Arkistoitu – Internet Archive)
| 0 | 1 | 2 | 3 |
| --- | --- | --- | --- |
|  | Edeltäjä: Björn Vikström | Porvoon piispa 2019– | Seuraaja: — |